Ehdotus neuvoston asetus asetuksen (EY) N:o 1334/2000 muuttamisesta kaksikäyttötuotteiden ja -teknologian luettelon osalta viennin yhteydessä /* KOM/2001/0054 lopull. - ACC/2001/0030 */





Ehdotus NEUVOSTON ASETUS asetuksen (EY) N:o 1334/2000 muuttamisesta kaksikäyttötuotteiden ja -teknologian luettelon osalta viennin yhteydessä (komission esittämä) PERUSTELUT Kesäkuun 22. päivänä 2000 annetun neuvoston asetuksen (EY) N:o 1334/2000 mukaisesti kaksikäyttötuotteita (ohjelmistot ja teknologia mukaan luettuina) on valvottava tehokkaasti silloin, kun niitä viedään yhteisöstä. Sen varmistamiseksi, että kyseinen valvonta on täysimääräisen tehokasta ja jäsenvaltioiden monenvälisten sitoumusten mukaista, asetuksen (EY) N:o 1334/2000 3 artiklassa säädetään liitteessä I lueteltujen kaksikäyttötuotteiden vienti luvanvaraiseksi. Asetuksen (EY) N:o 1334/2000 11 artiklassa säädetään, että liitteissä I ja IV olevat kaksikäyttötuotteiden luettelot ja niiden muutokset on ajantasaistettava niiden asiaa koskevien velvoitteiden ja sitoumusten mukaisesti, joita kukin jäsenvaltio on hyväksynyt kansainvälisten asesulku- ja vientivalvontajärjestelyjen jäsenenä tai ratifioimalla asiaa koskevia kansainvälisiä sopimuksia. Wassenaarin järjestelyksi kutsuttu vientivalvontaorganisaatio teki 2. joulukuuta 2000 pitämässään täysistunnossa merkittäviä muutoksia kaksikäyttötuotteita koskevaan luetteloonsa mikroprosessorien, tietokoneiden, lohkostoteknologian ja salauksen osalta. Jotta kyseiset muutokset voidaan nopeasti ottaa huomioon ennen kuin esitetään ehdotus kaikki vuonna 2000 monenvälisesti tehdyt muutokset sisältäväksi liitteen I koonnelmaksi, vaikuttaa aiheelliselta muuttaa viipymättä liite I kyseisten viiden kohdan osalta. Komission ehdotus Edellä olevien huomioiden vuoksi liite I on tarpeen muuttaa seuraavasti: (a) muuttaa ryhmän 3 (elektroniikka) kohta 3A001.a.3.a valvontaparametrin nostamiseksi kyseisten mikroprosessoreiden osalta 3 500 miljoonasta teoreettisesta operaatiosta sekunnissa (Mtops) 6 500 miljoonaan teoreettiseen operatioon sekunnissa (Mtops); (b) muuttaa ryhmän 4 (tietokoneet) kohta 4A003.b valvontaparametrin nostamiseksi kyseisten tietokoneiden osalta 6 500 miljoonasta teoreettisesta operaatiosta sekunnissa (Mtops) 28 000 miljoonaan teoreettiseen operatioon sekunnissa (Mtops); (c) muuttaa ryhmän 4 (tietokoneet) kohta 4A003.d valvontaparametrin nostamiseksi kyseisten grafiikan kiihdyttimien tai grafiikkaprosessoreiden osalta, joiden kolmiulotteinen vektorinopeus ylittää 3 000 000, 200 000 000:een; (d) muuttaa ryhmän 4 (tietokoneet) kohta 4A003.g valvontaparametrin nostamiseksi kyseisten laitetyyppien osalta 80 Mbyte/s:stä 1,25 Gbyte/s:iin; (e) muuttaa ryhmässä 5 olevan 2 osan (tiedonsuojaus) huomautus 3 (salausta koskeva huomautus) poistamalla d alakohta ja muuttamalla e alakohdan viittauksia johdonmukaisiksi aiemman d alakohdan poistamisen kanssa. Ehdotus: NEUVOSTON ASETUS asetuksen (EY) N:o 1334/2000 muuttamisesta kaksikäyttötuotteiden ja -teknologian luettelon osalta viennin yhteydessä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EYVL C sekä katsoo seuraavaa: (1) Kaksikäyttötuotteiden ja -teknologian vientiä koskevan yhteisön valvontajärjestelmän perustamisesta 22 päivänä kesäkuuta 2000 annetun neuvoston asetuksen (EY) N:o 1334/2000 [2] mukaan kaksikäyttötuotteita (ohjelmistot ja teknologia mukaan luettuina) olisi valvottava tehokkaasti silloin, kun niitä viedään yhteisöstä. [2] EYVL L 159, 30.6.2000, s. 1. (2) Jotta jäsenvaltiot ja yhteisö voisivat täyttää kansainväliset velvoitteensa, asetuksen (EY) N:o 1334/2000 liitteessä I on kyseisen asetuksen 3 artiklassa tarkoitettu kaksikäyttötuotteita ja -teknologiaa koskeva luettelo, jolla pannaan täytäntöön kansainvälisesti sovitut kaksikäyttötuotteiden valvonnat, mukaan lukien Wassenaarin järjestely, ohjausteknologian valvontajärjestely (MTCR), ydinalan viejämaiden ryhmä (NSG), Australia-ryhmä ja kemiallisten aseiden kieltosopimus. (3) Asetuksen (EY) N:o 1334/2000 11 artiklassa säädetään, että liite I on ajaintasaistettava niiden asiaa koskevien velvoitteiden ja sitoumusten ja näiden muutosten mukaisesti, joita kukin jäsenvaltio on hyväksynyt kansainvälisten asesulku- ja vientivalvontajärjestelyjen jäsenenä tai ratifioimalla asiaa koskevia kansainvälisiä sopimuksia. (4) Wassenaarin järjestelyksi kutsuttu vientivalvontaorganisaatio päätti 2 päivänä joulukuuta 2000 pidetyssä täysistunnossaan muuttaa asetuksen (EY) N:o 1334/2000 liitteessä I lueteltuja valvontaparametreja ryhmissä 3 ja 4 sekä ryhmässä 5 olevassa 2 osassa. Muutokset merkitsevät valvontaparametrien huomattavaa vapauttamista, joka olisi toteutettava yhteisön tasolla kohtuullisella aikavälillä tarkoituksena helpottaa vientiä, jossa vientivalvontaa ei pidetä enää tarpeellisena monenvälisellä tasolla. (5) Asetus (EY) N:o 1334/2000 olisi muutettava tämän mukaisesti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1334/2000 liite I seuraavasti: 1) Korvataan ryhmän 3 (elektroniikka) kohdassa 3A001.a.3.a ilmaisu "3 500" ilmaisulla "6 500". 2) Korvataan ryhmän 4 (tietokoneet) kohdassa 4A003.b ilmaisu "6 500" ilmaisulla "28 000". 3) Korvataan ryhmän 4 (tietokoneet) kohdassa 4A003.d ilmaisu "3 000 000" ilmaisulla "200 000 000". 4) Korvataan ryhmän 4 (tietokoneet) kohdassa 4A003.g ilmaisu "80 Mbyte/s" ilmaisulla "1,25 Gbyte/s". 5) Muutetaan ryhmässä 5 olevan 2 osan (tiedonsuojaus) huomautus 3 (salausta koskeva huomautus) seuraavasti: a. Poistetaan d alakohta. b. Uudelleennumeroidaan e alakohta d alakohdaksi ja korvataan ilmaisu "a-d kohdassa kuvattujen" ilmaisulla "a-c kohdassa kuvattujen". 2 artikla Tämä asetus tulee voimaan viidentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMENPITEEN NIMI: ehdotus asetuksen (EY) N:o 1334/2000 muuttamisesta kaksikäyttötuotteiden ja -teknologian luettelon osalta viennin yhteydessä. 2. BUDJETTIKOHTA: A-7030. 3. OIKEUSPERUSTA: euroopan yhteisön perustamissopimuksen 133 artikla. 4. TOIMENPITEEN KUVAUS: 4.1 Toimenpiteen yleistavoite: Neuvoston asetuksen 1334/2000 (ns. kaksikäyttöasetus) liitte I muuttaminen. 4.2 Toimenpiteen kesto ja sen uusimista koskevat yksityiskohtaiset säännöt: Määrittämättömät. 5. MENOJEN JA TULOJEN LUOKITUS: ei sovellettavissa. 6. MENO-/TULOLAJI: ei sovellettavissa. 7. RAHOITUSVAIKUTUKSET: ei sovellettavissa. 8. PETOSTEN TORJUNTATOIMET: ei sovellettavissa. 9. KUSTANNUSVAIKUTTAVUUSANALYYSI: ei sovellettavissa. 10. HALLINTOMENOT (YLEISEN TALOUSARVION PÄÄLUOKAN III OSA A) Tiedot on toimitettava samanaikaisesti budjettipääosastoon sekä henkilöstön ja hallinnon pääosastoon; viimeksi mainittu toimittaa tiedot budjettipääosastoon lausuntonsa kanssa. Tarvittavat hallintomäärärahat saadaan varsinaisesti käyttöön vasta, kun komissio on tehnyt voimavarojen jakoa koskevan vuosittaisen päätöksensä, jossa otetaan huomioon budjettivallan käyttäjän vahvistamat lisämäärärahat ja lisähenkilömäärä. 10.1 Vaikutus virkojen määrään >TAULUKON PAIKKA> Lisähenkilöstön osalta on ilmoitettava, millä aikataululla sitä tarvitaan. 10.2 Lisähenkilöstön käytön taloudellinen kokonaisvaikutus (euroa) >TAULUKON PAIKKA> Määrien on ilmaistava ylimääräisen henkilöstön käytön kokonaiskustannukset koko ajalta, jos toimenpide on määräaikainen, ja 12 kuukauden ajalta, jos sen kestoa ei ole määritetty. 10.3 Toimenpiteestä aiheutuvien muiden toimintamenojen kasvu (euroa) >TAULUKON PAIKKA> Määrien on vastattava toiminnan kokonaismenoja toimenpiteen koko keston ajalta, jos toimenpide on määräaikainen, ja 12 kuukauden ajalta, jos sen kestoa ei ole määritetty.